
Τροπολογία		1
Πρόταση κανονισμού
Αιτιολογική σκέψη 2
	

	Κείμενο που προτείνει η Επιτροπή
	Τροπολογία

	(2)	Για την αποφυγή των διαταραχών και τη συνέχιση της βελτίωσης της εμπορικής και επενδυτικής σχέσης με τις Ηνωμένες Πολιτείες, η Ένωση εξέδωσε στις 16 Δεκεμβρίου 2020 τον κανονισμό (ΕΕ) 2020/2131 του Ευρωπαϊκού Κοινοβουλίου και του Συμβουλίου1 για την κατάργηση των τελωνειακών δασμών που επιβάλλονται σε ορισμένα αγαθά, ιδίως σε ορισμένα είδη καραβίδων και αστακού, ο οποίος εφαρμόζεται από την 1η Αυγούστου 2020. Ο εν λόγω κανονισμός έληξε στις 31 Ιουλίου 2025.
	(2)	Για την αποφυγή των διαταραχών και τη συνέχιση της βελτίωσης της εμπορικής και επενδυτικής σχέσης με τις Ηνωμένες Πολιτείες, η Ένωση και οι Ηνωμένες Πολιτείες κατέληξαν σε συμφωνία όσον αφορά την κοινή δήλωση σχετικά με δασμολογική συμφωνία που ανακοινώθηκε στις 21 Αυγούστου 2020, στο πλαίσιο της οποίας η Ένωση δεσμεύθηκε να καταργήσει τους δασμούς στις εισαγωγές ζωντανών και κατεψυγμένων προϊόντων καραβίδων και αστακού από τις Ηνωμένες Πολιτείες και, σε αντάλλαγμα, οι Ηνωμένες Πολιτείες δεσμεύθηκαν να μειώσουν κατά 50 % τους δασμολογικούς συντελεστές τους για ορισμένα προϊόντα που εξάγονται από την Ένωση, με μέση ετήσια εμπορική αξία 160 εκατομμυρίων USD, μεταξύ άλλων για ορισμένα παρασκευασμένα γεύματα, ορισμένα γυάλινα αντικείμενα από μολυβδούχο κρύσταλλο, τα επιχρίσματα επιφανειών, την προωθητική πυρίτιδα, τους αναπτήρες τσιγάρων και τα μέρη αναπτήρων. Για την εφαρμογή της κοινής δήλωσης του 2020, η Ένωση εξέδωσε στις 16 Δεκεμβρίου 2020 τον κανονισμό (ΕΕ) 2020/2131 του Ευρωπαϊκού Κοινοβουλίου και του Συμβουλίου1 για την κατάργηση των τελωνειακών δασμών, σε βάση erga omnes, για περιορισμένο αριθμό αγαθών, συμπεριλαμβανομένων ζωντανών και κατεψυγμένων προϊόντων καραβίδων και αστακού καταγωγής Ηνωμένων Πολιτειών για την περίοδο από την 1η Αυγούστου 2020 έως την 31η Ιουλίου 2025.

	_________________
	_________________

	1 Κανονισμός (ΕΕ) 2020/2131 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2020 για την κατάργηση των τελωνειακών δασμών που επιβάλλονται σε ορισμένα αγαθά (ΕΕ L 430 της 18.12.2020, σ. 1, ELI: http://data.europa.eu/eli/reg/2020/2131/oj).
	1 Κανονισμός (ΕΕ) 2020/2131 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2020 για την κατάργηση των τελωνειακών δασμών που επιβάλλονται σε ορισμένα αγαθά (ΕΕ L 430 της 18.12.2020, σ. 1, ELI: http://data.europa.eu/eli/reg/2020/2131/oj).



Τροπολογία		2
Πρόταση κανονισμού
Αιτιολογική σκέψη 4
	

	Κείμενο που προτείνει η Επιτροπή
	Τροπολογία

	(4)	Σε αυτό το πλαίσιο, οι τελωνειακοί δασμοί στις εισαγωγές των εμπορευμάτων που κατατάσσονται στους κωδικούς ΣΟ που απαριθμούνται στο παράρτημα θα πρέπει να εφαρμόζονται σε επίπεδο 0 % για όσο διάστημα οι Ηνωμένες Πολιτείες εφαρμόζουν αποτελεσματικά την κοινή δήλωση.
	(4)	Σε αυτό το πλαίσιο, για να αποφευχθούν οι διαταραχές του εμπορίου, η αναστολή των τελωνειακών δασμών στις εισαγωγές των εμπορευμάτων που κατατάσσονται στους κωδικούς ΣΟ που απαριθμούνται στο παράρτημα θα πρέπει να εφαρμόζονται αναδρομικά από την 1η Αυγούστου 2025 έως την 31η Δεκεμβρίου 2028.



Τροπολογία		3
Πρόταση κανονισμού
Αιτιολογική σκέψη 4 α (νέα)
	

	Κείμενο που προτείνει η Επιτροπή
	Τροπολογία

	
	(4α)	Οι τελωνειακές αρχές των κρατών μελών θα πρέπει να διασφαλίζουν ότι τα προϊόντα που επωφελούνται δασμολόγησης 0 % προέρχονται πράγματι από τις Ηνωμένες Πολιτείες και δεν επανεξάγονται ούτε μεταφέρονται μέσω τρίτων χωρών με σκοπό να αποφεύγεται η καταστρατήγηση των δασμολογικών διατάξεων.



Τροπολογία		4
Πρόταση κανονισμού
Αιτιολογική σκέψη 5
	

	Κείμενο που προτείνει η Επιτροπή
	Τροπολογία

	(5)	Προκειμένου να εξασφαλισθούν ενιαίες προϋποθέσεις για την εκτέλεση του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες για την αναστολή της μη εφαρμογής των τελωνειακών δασμών υπό ορισμένες περιστάσεις. Οι εν λόγω αρμοδιότητες θα πρέπει να ασκούνται σύμφωνα με τη διαδικασία εξέτασης που προβλέπεται στον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου3.
	(5)	Προκειμένου να ανασταλούν εν όλω ή εν μέρει οι δασμολογικές προτιμήσεις που χορηγούνται με τον παρόντα κανονισμό, θα πρέπει να ανατεθεί στην Επιτροπή η εξουσία έκδοσης κατ’ εξουσιοδότηση πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση του παραρτήματος του παρόντος κανονισμού προκειμένου να ανασταλεί εν όλω ή εν μέρει η εφαρμογή του άρθρου 1 του παρόντος κανονισμού. Είναι ιδιαίτερα σημαντικό η Επιτροπή να διεξάγει, κατά τις προπαρασκευαστικές της εργασίες, τις κατάλληλες διαβουλεύσεις, μεταξύ άλλων σε επίπεδο εμπειρογνωμόνων, οι οποίες να πραγματοποιούνται σύμφωνα με τις αρχές που ορίζονται στη διοργανική συμφωνία της 13ης Απριλίου 2016 για τη βελτίωση του νομοθετικού έργου3. Πιο συγκεκριμένα, προκειμένου να διασφαλιστεί η ίση συμμετοχή στην προετοιμασία των κατ’ εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματικά πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ’ εξουσιοδότηση πράξεων.

	_________________
	_________________

	3 Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13, ELI: http://data.europa.eu/eli/reg/2011/182/oj).
	3 ΕΕ L 123 της 12.5.2016, σ. 1, ELI: http://data.europa.eu/eli/agree_interinstit/2016/512/oj.



Τροπολογία		5
Πρόταση κανονισμού
Αιτιολογική σκέψη 5 α (νέα)
	

	Κείμενο που προτείνει η Επιτροπή
	Τροπολογία

	
	(5α)	Έως τις 30 Ιουνίου 2028 η Επιτροπή θα πρέπει να δημοσιεύσει ολοκληρωμένη έκθεση αξιολόγησης σχετικά με τις επιπτώσεις του παρόντος κανονισμού στους ενωσιακούς παραγωγούς, στο διμερές εμπορικό ισοζύγιο αγαθών μεταξύ της Ένωσης και των Ηνωμένων Πολιτειών, συμπεριλαμβανομένης ανάλυσης σχετικά με τους τομείς στους οποίους έχει αυξηθεί ή μειωθεί η εξάρτηση της αγοράς της Ένωσης από αγαθά καταγωγής Ηνωμένων Πολιτειών, καθώς και των επιπτώσεων στον προϋπολογισμό της Ένωσης και στα οικονομικά των κρατών μελών. Κατά περίπτωση, η εν λόγω έκθεση θα πρέπει να συνοδεύεται από νομοθετική πρόταση για την παράταση της εφαρμογής του παρόντος κανονισμού.



Τροπολογία		6
Πρόταση κανονισμού
Αιτιολογική σκέψη 6 α (νέα)
	

	Κείμενο που προτείνει η Επιτροπή
	Τροπολογία

	
	(6a)	Οι επιπτώσεις του παρόντος κανονισμού στον προϋπολογισμό της Ένωσης αξιολογήθηκαν+ σύμφωνα με το άρθρο 310 παράγραφος 4 της Συνθήκης για τη λειτουργία της Ευρωπαϊκής Ένωσης. Θα πρέπει να διατεθούν επαρκείς χρηματοδοτικοί και ανθρώπινοι πόροι για την εφαρμογή του και, παράλληλα, να ληφθεί υπόψη ο αντίκτυπος της χρηματοδότησής του σε άλλα προγράμματα ή πολιτικές της Ένωσης και να διασφαλιστεί η συμβατότητά του με το πολυετές δημοσιονομικό πλαίσιο, το σύστημα των ιδίων πόρων και την αντίστοιχη διοργανική συμφωνία, καθώς και με τις δημοσιονομικές αρχές που ορίζονται στον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου1.

	
	____________________

	
	+ Προς υπόμνηση: Δημοσιονομική αξιολόγηση της Επιτροπής Προϋπολογισμών, της 11ης Δεκεμβρίου 2025, σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για τη μη εφαρμογή τελωνειακών δασμών που επιβάλλονται στις εισαγωγές ορισμένων αγαθών (COM(2025)0472).

	
	1 Κανονισμός (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj).



Τροπολογία		7
Πρόταση κανονισμού
Άρθρο 2 – παράγραφος 1 – εδάφιο 1 – εισαγωγικό μέρος
	

	Κείμενο που προτείνει η Επιτροπή
	Τροπολογία

	Η Επιτροπή δύναται να εκδώσει εκτελεστική πράξη για την εν όλω ή εν μέρει αναστολή της εφαρμογής του άρθρου 1 υπό τις ακόλουθες περιστάσεις:
	Η Επιτροπή εξουσιοδοτείται να εκδίδει, σύμφωνα με το άρθρο 3α, κατ’ εξουσιοδότηση πράξεις για την τροποποίηση του παραρτήματος του παρόντος κανονισμού, προκειμένου να ανασταλεί εν όλω ή εν μέρει η εφαρμογή του άρθρου 1 υπό τις ακόλουθες περιστάσεις:



Τροπολογία		8
Πρόταση κανονισμού
Άρθρο 2 – παράγραφος 1 – εδάφιο 1 – στοιχείο α α (νέο)
	

	Κείμενο που προτείνει η Επιτροπή
	Τροπολογία

	
	αα)	όταν οι Ηνωμένες Πολιτείες επιβάλλουν πρόσθετους δασμούς σε εισαγόμενα από την Ένωση αγαθά οι οποίοι υπερβαίνουν τον δασμολογικό συντελεστή 15 % κατ’ ανώτατο όριο ή όταν τροποποιούν την κατάταξη των προϊόντων με αποτέλεσμα να αυξάνεται το επίπεδο των δασμών·



Τροπολογία		9
Πρόταση κανονισμού
Άρθρο 2 – παράγραφος 1 – εδάφιο 1 – στοιχείο β
	

	Κείμενο που προτείνει η Επιτροπή
	Τροπολογία

	β)	όταν υπάρχουν επαρκείς ενδείξεις ότι οι Ηνωμένες Πολιτείες θα δράσουν με τον τρόπο που αναφέρεται στο στοιχείο α) στο μέλλον·
	β)	όταν υπάρχουν επαρκείς ενδείξεις ότι οι Ηνωμένες Πολιτείες θα δράσουν με τον τρόπο που αναφέρεται στο στοιχείο α) ή στο στοιχείο α α) στο μέλλον·



Τροπολογία		10
Πρόταση κανονισμού
Άρθρο 2 – παράγραφος 1 – εδάφιο 1 – στοιχείο γ
	

	Κείμενο που προτείνει η Επιτροπή
	Τροπολογία

	γ)	όταν επέλθει αλλαγή των αντικειμενικών περιστάσεων σε σχέση με τις περιστάσεις που υφίσταντο κατά τον χρόνο έκδοσης της κοινής δήλωσης.
	γ)	όταν επέλθει αλλαγή των αντικειμενικών περιστάσεων σε σχέση με τις περιστάσεις που υφίσταντο κατά τον χρόνο έκδοσης της κοινής δήλωσης, ιδίως όταν πρόκειται για σοβαρές παραβιάσεις των ανθρωπίνων δικαιωμάτων, των θεμελιωδών αρχών της δημοκρατίας και του κράτους δικαίου, καθώς και για απειλές για τα ουσιώδη συμφέροντα ασφάλειας της Ένωσης ή των κρατών μελών της, συμπεριλαμβανομένης της εδαφικής τους ακεραιότητας και της οικονομικής τους διάστασης, και για την εξωτερική και αμυντική πολιτική τους.



Τροπολογία		11
Πρόταση κανονισμού
Άρθρο 2 – παράγραφος 1 – εδάφιο 2
	

	Κείμενο που προτείνει η Επιτροπή
	Τροπολογία

	Η εν λόγω εκτελεστική πράξη εκδίδεται σύμφωνα με τη διαδικασία εξέτασης στην οποία παραπέμπει το άρθρο 3 παράγραφος 2.
	Όταν η Επιτροπή αναστέλλει εν μέρει την εφαρμογή του άρθρου 1, τροποποιεί το παράρτημα περιορίζοντας το πεδίο εφαρμογής των καλυπτόμενων αγαθών.



Τροπολογία		12
Πρόταση κανονισμού
Άρθρο 2 – παράγραφος 2
	

	Κείμενο που προτείνει η Επιτροπή
	Τροπολογία

	2.	Η εκτελεστική πράξη στην οποία παραπέμπει η παράγραφος 1 εφαρμόζεται για όσο διάστημα υφίστανται οι περιστάσεις που αναφέρονται στην παράγραφο 1.
	2.	Η κατ’ εξουσιοδότηση πράξεις στις οποίες παραπέμπει η παράγραφος 1 εφαρμόζονται για όσο διάστημα υφίστανται οι περιστάσεις που αναφέρονται στην παράγραφο 1 και σε κάθε περίπτωση έως την 31η Δεκεμβρίου 2028 το αργότερο. Εάν η Επιτροπή διαπιστώσει ότι οι λόγοι που δικαιολογούν την αναστολή δεν ισχύουν πλέον, εξουσιοδοτείται να εκδίδει κατ’ εξουσιοδότηση πράξεις, σύμφωνα με το άρθρο 3α, για την τροποποίηση του παραρτήματος του παρόντος κανονισμού με σκοπό την επαναφορά της εφαρμογής του άρθρου 1 ή, στις περιπτώσεις που αναφέρονται στην παράγραφο 1 δεύτερο εδάφιο του παρόντος άρθρου, για την αντίστοιχη τροποποίηση του παραρτήματος.



Τροπολογία		13
Πρόταση κανονισμού
Άρθρο 3
	

	Κείμενο που προτείνει η Επιτροπή
	Τροπολογία

	Άρθρο 3
	διαγράφεται

	Διαδικασία επιτροπής
	

	1.	Η Επιτροπή επικουρείται από την επιτροπή εμπορικών εμποδίων, που συστάθηκε με το άρθρο 7 του κανονισμού (ΕΕ) 2015/1843 του Ευρωπαϊκού Κοινοβουλίου και του Συμβουλίου4.
	

	2.	Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
	

	_________________
	

	4 Κανονισμός (ΕΕ) 2015/1843 του Ευρωπαϊκού Κοινοβουλίου και του Συμβουλίου της 6ης Οκτωβρίου 2015 που καθορίζει ενωσιακές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Ένωσης στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (ΕΕ L 272 της 16.10.2015, σ. 1, ELI: http://data.europa.eu/eli/reg/2015/1843/oj).
	



Τροπολογία		14
Πρόταση κανονισμού
Άρθρο 3 α (νέο)
	

	Κείμενο που προτείνει η Επιτροπή
	Τροπολογία

	
	Άρθρο 3α

	
	Άσκηση της εξουσιοδότησης

	
	1.	Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις υπό τους όρους του παρόντος άρθρου.

	
	2.	Η προβλεπόμενη στο άρθρο 2 εξουσία έκδοσης κατ’ εξουσιοδότηση πράξεων ανατίθεται στην Επιτροπή από … [ημερομηνία έναρξης ισχύος του παρόντος κανονισμού] έως την 31η Δεκεμβρίου 2028.

	
	3.	Η εξουσιοδότηση που προβλέπεται στο άρθρο 2 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν θίγει το κύρος των κατ’ εξουσιοδότηση πράξεων που ισχύουν ήδη.

	
	4.	Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου.

	
	5.	Μόλις εκδώσει μια κατ’ εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.

	
	6.	Η κατ’ εξουσιοδότηση πράξη που εκδίδεται δυνάμει του άρθρου 2 τίθεται σε ισχύ εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.



Τροπολογία		15
Πρόταση κανονισμού
Άρθρο 4 α (νέο)
	

	Κείμενο που προτείνει η Επιτροπή
	Τροπολογία

	
	Άρθρο 4a

	
	Αξιολόγηση και υποβολή εκθέσεων

	
	1.	Έως … [έξι μήνες από την ημερομηνία έναρξης ισχύος του παρόντος κανονισμού], η Επιτροπή δημοσιεύει προσωρινή έκθεση αξιολόγησης σχετικά με τις επιπτώσεις του παρόντος κανονισμού.

	
	2.	Έως την 30ή Ιουνίου 2028 η Επιτροπή δημοσιεύει ολοκληρωμένη έκθεση αξιολόγησης σχετικά με τις επιπτώσεις του παρόντος κανονισμού. Η εν λόγω έκθεση αξιολογεί επίσης την ανάπτυξη της εμπορικής και επενδυτικής σχέσης μεταξύ της Ένωσης και των Ηνωμένων Πολιτειών για τα προϊόντα που εμπίπτουν στο πεδίο εφαρμογής του παρόντος κανονισμού από την 1η Αυγούστου 2025.

	
	3.	Κατά περίπτωση, η έκθεση που αναφέρεται στην παράγραφο 2 συνοδεύεται από νομοθετική πρόταση για την παράταση της εφαρμογής του παρόντος κανονισμού.

	
	4.	Η Επιτροπή ενημερώνει τακτικά και εγκαίρως το Ευρωπαϊκό Κοινοβούλιο και το Συμβούλιο για τις σχετικές εξελίξεις όσον αφορά την εφαρμογή του παρόντος κανονισμού.



Τροπολογία		16
Πρόταση κανονισμού
Άρθρο 5 – παράγραφος 2
	

	Κείμενο που προτείνει η Επιτροπή
	Τροπολογία

	Εφαρμόζεται από την 1η Αυγούστου 2025.
	Εφαρμόζεται από την 1η Αυγούστου 2025 έως την 31η Δεκεμβρίου 2028.

